text: Postbude overtræder loven
  03 januar 2012 kl. 16.51
  Postbude kører raskvæk på postscooter på fortovene. Men det er ulovligt. 
   
  Efter at brevkasserne er kommet ud til vejen, er det blevet lidt nemmere for postbuddene - måske for nemt.
  Mange postbude kører nemlig på fortovet - og det er ulovligt. 
  TV SYDs kameraer optog fem forskellige eksempler på bare en time i eftermiddag i Kolding. Og det falder bestemt ikke i god jord hos beboerne. 
  Eller politiet.
  Linjechef Benny Tollestrup, Sydøstjyllands Politi, siger, at det ikke alene koster en bøde på 1.000 kr. - men at det også kan være farligt.
  